الصفحه دى يتيمه, حاول تضيفلها لينك فى صفحات تانيه متعلقه بيها. أضرحة السبع بنات هى أضرحه فى جنوب خرايب الفسطاط فى مصر على بعد حوالى 750 متر من مقام الامام الليث فى القرافه. الأضرحه عباره عن اربع اضرحه صغيره اتهدمت قبابها و أجزاء من حيطانها. بترجع الأضرحه للعصر الفاطمى و فى الأصل كان فيه سبع قبب مش أربعه. الأضرحه الأربعه مدفون فيهم سبع بنات من اسره مغربيه واحده كان الحاكم بأمر الله أعدم أبوهم سنة 1010. الأضرحه الأربعه ليهم اهميه معماريه و فنيه مميزه اكمنهم بيمثلو نماذج قديمه للأضرحه الاسلاميه فى مصر. القبب الأربعه بيوضحو تطور القبه فى مصر من المحاريب الركنيه للمقرنصات اتحول فيها الشكل الهندسى الرباعى جوه الضريح لشكل تمانى عن طريق محاريب ركنيه فوقيها رقبه تمانيه مبنى عليها قبه. و القبه هى الغطا للضريح فى مصر اللى حل محل المصطبه او الهرم فى مصر القديمه.